II. FITOSANITARNA ZAKONODAJA

1. 31969 L 0464: Direktiva Sveta 69/464/EGS z dne 8. decembra 1969 o nadzoru krompirjevega raka (UL L 323, 24.12.1969, str. 1).

(a) V obdobju 10 let od dne pristopa Poljska omejuje zasajanje sort krompirja na Poljskem na sorte, ki so popolnoma (laboratorijsko in na polju) odporne na povzročitelja krompirjevega raka, glivo Synchytrium endobioticum (Schilbersky) Percival. V tem obdobju se na Poljskem sprejmejo dodatni varovalni ukrepi, da se zavaruje trgovina s semenskim in merkantilnim krompirjem ter z rastlinami za sajenje s poreklom iz Poljske tako na Poljskem kot z drugimi državami članicami, dokler se ne ugotovi, da na nekdanjih mestih izbruha krompirjevega raka ni več za življenje sposobnih trosovnikov glive Synchytrium endobioticum (Schilbersky) Percival, oziroma da so bile parcele jasno popisane in razmejene kot okužene z glivo Synchytrium endobioticum (Schilbersky) Percival, in ko ni več potrebno izvajati dodatnih ali strožjih določb skladno s členom 9 Direktive 69/464/EGS. Prenehanje karantenskih ukrepov na razmejenih parcelah se opravi v skladu z EPPO standardom PM 3/59(1) "SYNCHYTRIUM ENDOBIOTICUM: testi tal in prenehanje karantenskih ukrepov na nekdaj okuženih parcelah".

(b) Dodatni ukrepi ob upoštevanju priznanih znanstvenih načel, bioloških značilnosti zadevnega škodljivega organizma in možnih poti njegovega širjenja ter predvsem ob upoštevanju sistema pridelave, trženja in predelave rastlin gostiteljic tega organizma, vključujejo naslednje:

(i) Za semenski krompir: poleg zahtev iz točke 18(1) Priloge IV.A.II k Direktivi 2000/29/ES [21] se upoštevanje člena 4 Direktive 69/464/EGS zagotovi z uradnim preverjanjem na ravni posameznih parcel, na katerih je bil pridelan semenski krompir. Poleg tega se območja, kjer sta ustaljena patotipa 2 in 3, izločijo iz upravičenih območij, s katerih je ustrezno premeščanje semenskega krompirja na poljska območja, kjer gliva Synchytrium endobioticum (Schilbersky) Percival ni ustaljena ali v druge države članice. "Območje" se opredeli na ravni okraja (Powiat).

(ii) Za merkantilni krompir:

(aa) se območja, kjer sta ustaljena patotipa 2 in 3, izločijo iz upravičenih območij, s katerih je ustrezno premeščanje takega krompirja na poljska območja, kjer gliva Synchytrium endobioticum (Schilbersky) Percival ni ustaljena ali v druge države članice.

(bb) krompir s poreklom iz območij, ki niso omenjena pod (aa):

- izvira iz območja, kjer gliva Synchytrium endobioticum (Schilbersky) Percival ni ustaljena. "Območje" se opredeli na ravni okraja (Powiat);

ali

- izvira z mesta pridelave, kjer gliva Synchytrium endobioticum (Schilbersky) Percival ni ustaljena;

ali

- je sorte, ki je odporna vsaj na patotip 1 glive Synchytrium endobioticum (Schilbersky) Percival in je bil, če je bil premeščen na območje Poljske, ki je bilo z raziskavo določeno kot neokuženo z glivo Synchytrium endobioticum (Schilbersky) Percival, ali v drugo državo članico, opran ali drugače očiščen in je bila z njega odstranjena vsa zemlja.

(iii) Za rastline s koreninami (posajene ali namenjene za sajenje), ki se gojijo na prostem: poleg zahtev iz točke 24 Priloge IV.A.II k Direktivi 2000/29/ES se upoštevanje člena 4 Direktive 69/464/EGS zagotovi z uradnim preverjanjem na ravni posameznih parcel, na katerih so bile te rastline pridelane. Prav tako se območja, kjer sta ustaljena patotipa 2 in 3, izločijo iz upravičenih območij, s katerih je ustrezno premeščanje takih rastlin na poljska območja, kjer gliva Synchytrium endobioticum (Schilbersky) Percival ni ustaljena ali v druge države članice. "Območje" se opredeli na ravni okraja (Powiat).

(c) Opredelitev odpornih sort krompirja se izvede v skladu s testi na podlagi Protokola o določanju karantenskih gliv Evropske in sredozemske organizacije za varstvo rastlin. Uradno priznanje območij ali mest pridelave za neokužena z glivo Synchytrium endobioticum (Schilbersky) Percival se izvede v skladu z Mednarodnimi standardi za fitosanitarne ukrepe št. 4 ("Zahteve za priznanje neokuženih območij") ali št. 10 ("Zahteve za priznanje neokuženih mest in obratov pridelave") Organizacije Združenih narodov za prehrano in kmetijstvo.

(d) Na mestih pridelave, kjer v smislu druge alinee odstavka (b)(ii)(bb) gliva Synchytrium endobioticum (Schilbersky) Percival ni ustaljena, lahko Komisija dovoli sklenitev posamičnih dogovorov s pristojnimi poljskimi organi o pridelavi neodpornih sort.

(e) Poljska s pomočjo registracije vseh pridelovalcev, skladišč in distribucijskih centrov zagotovi, da je možno slediti vsem pošiljkam krompirja do okraja porekla. Za ta namen registracijske številke pridelovalcev, skladišč in distribucijskih centrov vključujejo omembo okrajev, kjer se je krompir pridelalo, skladiščilo, sortiralo ali pakiralo. Z registracijsko številko se označi vsaka pošiljka krompirja s poreklom iz Poljske, ki se premešča na Poljskem ali v drugo državo članico.

(f) Poljska predloži letna poročila o rezultatih raziskav glede razširjenosti glive Synchytrium endobioticum (Schilbersky) Percival na svojem ozemlju. Do konca desetletnega obdobja so raziskave končane in razmejene so vse preostale ali na novo okužene parcele, vključno z ustrezajočim varnostnim območjem, ki je dovolj veliko, da zagotavlja varstvo sosednjih območij. Letna poročila vključujejo sezname območij in mest pridelave iz prve in druge alinee odstavka (b)(ii)(bb), kjer gliva Synchytrium endobioticum (Schilbersky) Percival ni ustaljena.

(g) Pred koncem desetletnega obdobja Komisija v sodelovanju s poljskimi organi, upoštevajoč razvoj v desetletnem obdobju, preuči položaj in oceni, če so potrebni nadaljnji ukrepi. Ti ukrepi se sprejmejo v skladu s postopkom iz člena 18 Direktive 2000/29/ES.

2. 31991 L 0414: Direktiva Sveta 91/414/EGS z dne 15. julija 1991 o dajanju fitofarmacevtskih proizvodov na trg (UL L 230, 19.8.1991, str. 1), kakor je bila nazadnje spremenjena z:

- 32002 L 0081: Direktivo Komisije 2002/81/ES z dne 10.10.2002 (UL L 276, 12.10.2002, str. 28).

Z odstopanjem od člena 13(1) Direktive 91/414/EGS lahko Poljska najkasneje do 31. decembra 2006 preloži roke za posredovanje informacij iz Priloge II in Priloge III k Direktivi 91/414/EGS o fitofarmacevtskih proizvodih, ki se proizvajajo in tržijo izključno na Poljskem ter vsebujejo 2,4-D, MCPA, karbendazim ali mecoprop (MCPP), pod pogojem, da so te sestavine takrat naštete v Prilogi I k direktivi in da so zadevna podjetja začela dejansko zbirati in pridobivati zahtevane podatke pred 1. januarjem 2003.

3. 31999 L 0105: Direktiva Sveta 1999/105/ES z dne 22. decembra 1999 o trženju gozdnega reprodukcijskega materiala (UL L 11, 15.1.2000, str. 17).

Z odstopanjem od člena 28(3) Direktive 1999/105/ES lahko Poljska do izčrpanja dovoli trženje zalog gozdnega reprodukcijskega materiala, ustvarjenih pred 1. januarjem 2004, ki niso v skladu z vsemi določbami direktive.

[21] Direktiva Sveta 2000/29/ES z dne 8. maja 2000 o zaščitnih ukrepih proti vnosu organizmov, škodljivih za rastline ali rastlinskie proizvode, v Skupnost in proti njihovemu širjenju v Skupnosti (UL L 169, 10.7.2000, str. 1). Direktiva, kakor je bila nazadnje spremenjena z Direktivo Komisije 2002/36/ES (UL L 116, 3.5.2002, str. 16).

--------------------------------------------------